Paška, Pavol, predseda NR SR (2013-09-03):
Budeme teraz hlasovať o návrhoch v poradí, ako boli predložené. Pán poslanec Frešo žiada ministra hospodárstva predložiť správu o stave prípravy plánovanej výstavby ropovodu Schwechat. Žiada o 15-dňovú lehotu. (Hlasovanie.) 144 prítomných, 61 za, 73 proti, 9 sa zdržalo, 1 nehlasoval. Návrh sme neschválili. Pán poslanec Štefanec požiadal najprv o predloženie správy o opatreniach vlády na zníženie dlhu. Budeme hlasovať. (Hlasovanie.) 145 prítomných, 62 za, 78 proti, 5 sa zdržali. Tento návrh sme neschválili. Druhý návrh, druhým návrhom žiadal začať rokovanie 23. schôdze bodom 119. (Hlasovanie.) 145 prítomných, 61 za, 83 proti, 1 sa zdržal. Návrh sme neschválili. Pán poslanec Lipšic žiada, aby správa, ktorú predložilo ministerstvo vnútra a bola prerokovaná vo výbore, bola zaradená aj do programu 23. schôdze. Hovoríme o správe o Gorile. (Hlasovanie.) 145 prítomných, 62 za, 78 proti, 5 sa zdržali. Tento návrh sme neschválili. Potom druhý návrh pána poslanca Lipšica, žiada zaradiť do programu 23. schôdze správu o činnosti verejnej ochrankyne práv, ktorá bola prerokovaná na výbore pre ľudské práva. (Hlasovanie.) 145 prítomných, 60 za, 77 proti, 4 sa zdržali, 4 nehlasovali. Návrh sme neschválili. Pán poslanec Hlina najprv žiadal, identicky ako pán poslanec Lipšic, zaradiť správu Gorila do pléna, čiže nebudeme o tom hlasovať, pred chvíľou sme to odmietli. Druhý návrh je požiadať pána ministra vnútra, aby predložil Národnej rade správu o činnosti nebankových subjektov. (Reakcia z pléna.) Prepáčte, pán poslanec, ktorý bol tretí? (Reakcia z pléna.) No, vy ste to formulovali, my také uznesenia máme, aby predkladala, ale dobre. Dobre, budeme hlasovať. Takže ešte, pán poslanec Hlina, najprv ešte budeme hlasovať o návrhu pána poslanca Lipšica. Čiže aby predložila do 31. 12. ďalšiu správu. (Hlasovanie.) 144 prítomných, 61 za, 78 proti, 3 sa zdržali, 2 nehlasovali. Tento návrh sme neschválili. A teraz budeme hlasovať o návrhu pána poslanca Hlinu, aby Národná rada prerokovala správu ministra vnútra o činnosti nebankových subjektov. (Hlasovanie.) 143 prítomných, 62 za, 73 proti, 8 sa zdržali. Návrh sme neschválili. Pán poslanec Novotný, vy ste boli jediný predkladateľ? Takže pán... (Reakcia z pléna.) Nemusíme hlasovať, pán poslanec vzal späť svoj návrh, bol to bod 21, tak ako ho máte v návrhu. Pán predseda výboru Huba žiada vládu, aby predložila na tejto schôdzi správu o príprave slovenského predsedníctva EÚ, v Európskej únii v roku 2016. (Hlasovanie.) 142 prítomných, 60 za, 79 proti, 3 sa zdržali. Tento návrh sme neprijali. Pán poslanec Mikloško žiada, aby sme prijali v Národnej rade uznesenie, v ktorom by sme odsúdili prenasledovanie kresťanov v Egypte. Pán poslanec, dávam vám do pozornosti uznesenie, ktoré sme prijali 29. marca 2011 pod č. 384. Zhodou okolností takisto vtedy k situácii v Egypte. Ale budeme hlasovať o... (Reakcia z pléna.) Hlasujeme. (Hlasovanie.) 145 prítomných, 65 za, 65 proti, 14 sa zdržalo, 1 nehlasoval. Návrh sme neschválili. Pani poslankyňa Žitňanská žiadala identicky ako pán poslanec Lipšic zaradiť správu verejného ochranu práv, ktorá bola prerokovaná vo výbore pre ľudské práva a výbor neprijal uznesenie o prerokovaní v pléne, takže nebudeme hlasovať, už sme pred chvíľkou takýto návrh zamietli. Pán poslanec Viskupič žiada vládu o podanie správy o príprave partnerskej dohody. Bavíme sa o finančnom rámci v rámci rokov 2014 až 2020. (Hlasovanie.) 145 prítomných, 62 za, 78 proti, 5 sa zdržali. Návrh sme neschválili. Pani poslankyňa Gibalová žiada správu o stave o vyhlásení chráneného územia. Vtáčie vrchy? Hlasujeme. (Hlasovanie.) 142 prítomných, 58 za, 72 proti, 11 sa zdržalo, 1 nehlasoval. Návrh sme neschválili. Pani poslankyňa Mezenská žiada od vlády správu... Alebo od ministra hospodárstva? Od ministra hospodárstva správu o vývoji zmien vlastníckych štruktúr v Slovenskom plynárenskom podniku. (Hlasovanie.) 145 prítomných, 61 za, 79 proti, 5 sa zdržali. Návrh sme neschválili. Pán poslanec Kollár žiadal o dva body. Jeden je správa od pána podpredsedu vlády Ľubomíra Vážneho, aby špecifikoval objem verejných zdrojov, resp. európskych zdrojov, ktoré hrozia po korekcii jednotlivých riadiacich orgánov. (Hlasovanie.) 142 prítomných, 58 za, 82 proti, 2 sa zdržali. Návrh sme neschválili. A teraz ten druhý návrh. Pán poslanec Kollár, chcete vedieť odhad prostriedkov nevyčerpaných alebo neuznaných nákladov? (Reakcia z pléna.) Žiada špecifikáciu od pána podpredsedu vlády Ľubomíra Vážneho o objeme zdrojov, ktoré Európska únia neuzná a nepreplatí. (Hlasovanie.) 143 prítomných, 60 bolo za, 78 proti, 5 sa zdržali. Návrh sme neschválili. Pani poslankyňa Ritomská žiadala najprv Národnú radu o prijatie uznesenia, v ktorom by sme zaujali postoj k prenasledovaniu kresťanov, je to identické ako u pána poslanca Mikloška. Nebudeme o tom hlasovať. A žiada ministra zahraničných vecí o podanie správy, v ktorej špecifikuje možnosti nášho ministerstva zahraničných vecí, diplomacie, ako aj iných inštitúcií pri riešení tejto problematiky. (Hlasovanie.) 143 prítomných, 60 bolo za, 71 proti, 11 sa zdržalo, 1 nehlasoval. Návrh sme neschválili. Hlasovali sme o všetkých návrhoch, ktoré predložili pani poslankyne a páni poslanci. Budeme teraz hlasovať o návrhu programu 23. schôdze ako o celku. (Hlasovanie.) 143 prítomných, 80 za, 18 proti, 44 sa zdržalo, 1 nehlasoval. Schválili sme program 23. schôdze. Ešte niekoľko organizačných informácií. Budeme teraz pokračovať, preto vás poprosím, aby ste ostali na svojich miestach, hlasovaním o prerokovaných bodoch z predchádzajúcej schôdze, ktoré sme presunuli do programu. Hneď po hlasovaní potom budeme pokračovať podľa schváleného programu. Hlasovať budeme vždy o 17. hod., teda dnes potom ešte o 17. hod., ak sa nám podarí prerokovať body programu, a v ostatné dni, tak ako obvykle, o 11. a o 17., pokiaľ sa vopred v pléne nedohodneme na inom postupe. Pán poslanec Hlina, procedurálny návrh.